CELEX: 32007R0556
Language: mt
Date: 2007-05-23 00:00:00
Title: Regolament tal-Kummissjoni (KE) Nru 556/2007 tat- 23 ta’ Mejju 2007 li jemenda r-Regolament (KE) Nru 1622/2000 li jistabbilixxi ċerti regoli dettaljati għall-implimentazzjoni tar-Regolament tal-Kunsill (KE) Nru 1493/1999 dwar l-organizzazzjoni komuni tas-suq ta’ l-inbid, u li jistabbilixxi kodiċi tal-Komunità ta’ prattiċi u proċessi oenoloġiċi

24.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 132/3
            
         REGOLAMENT TAL-KUMMISSJONI (KE) Nru 556/2007
   tat-23 ta’ Mejju 2007
   li jemenda r-Regolament (KE) Nru 1622/2000 li jistabbilixxi ċerti regoli dettaljati għall-implimentazzjoni tar-Regolament tal-Kunsill (KE) Nru 1493/1999 dwar l-organizzazzjoni komuni tas-suq ta’ l-inbid, u li jistabbilixxi kodiċi tal-Komunità ta’ prattiċi u proċessi oenoloġiċi
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizzazzjoni komuni tas-suq ta’ l-inbid (1), u b'mod partikolari l-Artikolu 46(1) tiegħu,
   Billi:
   
               (1)
            
            
               L-Anness V, paragrafu A, tar-Regolament (KE) Nru 1493/1999 fil-punt 3 tiegħu jipprovdi l-possibbiltà li jkun hemm deroga mill-kontenut massimu totali tad-dijossidu tal-kubrit meta l-kundizzjonijiet tal-klima jkunu għamluha meħtieġa.
            
         
               (2)
            
            
               Ir-Regolament tal-Kummissjoni (KE) Nru 1622/2000 (2) jiddefinixxi ċerti regoli dettaljati ta’ applikazzjoni tar-Regolament (KE) Nru 1493/1999 li jirrigwardaw b'mod partikolari l-kontenuti massimi tad-dijossidu tal-kubrit fl-inbejjed. B'mod partikolari, l-Artikolu 19(4) jipprovdi dwar id-definizzjoni fl-Anness XIIa tar-Regolament imsemmi ta’ l-elenku tal-każijiet meta l-Istati Membri jistgħu, għal raġunijiet klimatiċi, jawtorizzaw li l-kontenut massimu ta’ dijossidu tal-kubrit ta’ anqas minn 300 milligramma l-litru jiżdied b'mhux aktar minn 40 milligramma l-litru.
            
         
               (3)
            
            
               Permezz ta’ nota ta’ l-1 ta’ Marzu 2007, il-gvern Franċiż talab li, għall-inbejjed tal-vendemmja ta’ l-2006 prodotti fit-territorju tad-dipartimenti Bas-Rhin u Haut-Rhin, jitħalla jawtorizza żieda tal-kontenut massimu ta’ dijossidu tal-kubrit ta’ anqas minn 300 milligramma l-litru b'mhux aktar minn 40 milligramma l-litru, bħala riżultat ta’ kundizzjonijiet klimatiċi partikolarment diffiċli. Dik it-talba għandha tintlaqa'.
            
         
               (4)
            
            
               In-nota teknika maħruġa mill-awtoritajiet kompetenti Franċiżi turi li l-kwantitajiet ta’ dijossidu tal-kubrit meħtieġa biex jiżguraw sew il-vinifikazzjoni u l-konservazzjoni tajba ta’ l-inbejjed milquta minn dawn il-kundizzjonijiet mhux favorevoli, kif ukoll l-adegwatezza tagħhom għat-tqegħid fis-suq, jeħtiġilhom jiżdiedu mill-kontenut normalment permess. Din il-miżura temporanja hija l-unika għażla disponibbli biex l-għeneb milqut minn dawn il-kundizzjonijiet klimatiċi mhux favorevoli jkun jista' jintuża għall-produzzjoni ta’ nbejjed li jistgħu jitqiegħdu fis-suq. Skond il-kalkoli ta’ l-Institut Technique du Vin, huwa stmat li l-inbejjed li tista' tirrigwardahom din id-deroga huma madwar 25 % tal-kwantità totali prodotta f'din iż-żona.
            
         
               (5)
            
            
               Ir-Reġolament (KE) Nru 1622/2000 għandu jkun emendat skond dan.
            
         
               (6)
            
            
               Il-miżuri li jipprovdi dwarhom dan ir-Regolament huma konformi ma’ l-opinjoni tal-Kumitat ta’ Ġestjoni għall-Inbejjed,
            
         ADOTTAT DAN IR-REGOLAMENT:
   Artikolu 1
   L-Anness XIIa tar-Regolament (KE) Nru 1622/2000 għandu jinbidel bit-test fl-Anness tar-Regolament preżenti.
   Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 23 ta’ Mejju 2007.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 179, 14.7.1999, p. 1. Ir-Regolament kif emendat l-aħħar bir-Regolament (KE) Nru 1791/2006 (ĠU L 363, 20.12.2006, p. 1).
   
      (2)  ĠU L 194, 31.7.2000, p. 1. Ir-Regolament kif emendat l-aħħar bir-Regolament (KE) Nru 389/2007 (ĠU L 97, 12.4.2007, p. 5).
   
      ANNESS
      
         
            “ANNESS XIIa
            Żieda tal-kontenut totali massimu tad-dijossidu tal-kubrit meta l-kundizzjonijiet klimatiċi jkunu għamluha meħtieġa
            (Artikolu 19)
            
                         
                     
                     
                        Is-sena
                     
                     
                        L-Istat Membru
                     
                     
                        Iż-żona/i tad-dwieli ta' l-inbid
                     
                     
                        L-inbejjed milquta
                     
                  
                        1.
                     
                     
                        2000
                     
                     
                        Il-Ġermanja
                     
                     
                        Iż-żoni kollha tad-dwieli ta' l-inbid tat-territorju Ġermaniż
                     
                     
                        L-inbejjed kollha mill-għeneb maħsud matul is-sena 2000
                     
                  
                        2.
                     
                     
                        2006
                     
                     
                        Il-Ġermanja
                     
                     
                        Iż-żoni tad-dwieli ta' l-inbid ta' Baden Württemberg, Bayern, Hessen u Rheinland-Pfalz
                     
                     
                        L-inbejjed kollha mill-għeneb maħsud matul is-sena 2006
                     
                  
                        3.
                     
                     
                        2006
                     
                     
                        Franza
                     
                     
                        Iż-żoni tad-dwieli ta' l-inbid tad-dipartimenti Bas-Rhin u Haut-Rhin
                     
                     
                        L-inbejjed kollha mill-għeneb maħsud matul is-sena 2006”